《二十日与诸生私祀忠定祠退馂松风阁》
明代·邵宝

山中景物雨中楼，争道风雩是此游。竹径有香深处净，松坛无影上方幽。

茗留宿润春初撷，苓待新晴夜欲收。何处美人同我兴，便题书劄向渠投。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。